PTTGC อวดกำไร Q2/61 พุ่ง 64% ทะลุ 1.08 หมื่นลบ. ฝ่าวิกฤติ “สต๊อกลม” บ.ย่อย
PTTGC อวดกำไร Q2/61 พุ่ง 64% ทะลุ 1.08 หมื่นลบ. จากปีก่อนกำไร 6.60 พันลบ. ขณะที่งวด 6 เดือนกำไรเพิ่มขึ้น 17.34% มาที่ 2.32 หมื่นลบ. จากปีก่อนกำไร 1.98 หมื่นลบ. ฝ่าวิกฤติ "สต๊อกลม" บ.ย่อย
9 ส.ค. 2561

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวปรับตัวเพิ่มขึ้น เนื่องจากบริษัทฯมีรายได้จากการขาย 128,923 ล้านบาท ปรับตัวเพิ่มขึ้น 7% มี Adjusted EBITDA 15,902 ล้านบาท และมีกำไรสุทธิรวม 10,828 ล้านบาท (2.40 บาท/หุ้น) ซึ่งกำไรสุทธิในไตรมาสนี้ได้รับรู้ค่าใช้จ่ายจากความเสียหายจากวัตถุดิบคงคลังของ บริษัทโกลบอลกรีนเคมิคอล จำกัด (มหาชน) หรือ GGC จำนวน 1,388 ล้านบาท ตามสัดส่วนการถือหุ้น ส่งผลให้กำไรสุทธิปรับตัวลดลงเล็กน้อยจากไตรมาส 1/61 แต่เมื่อเทียบกับไตรมาส 2/60 กำไรสุทธิปรับเพิ่มขึ้นถึง 64% และผลการดำเนินงานในครึ่งปีแรกของปี 2561 บริษัทฯมีกำไรสุทธิรวม 23,215 ล้านบาท ปรับตัวเพิ่มขึ้น 17% จากช่วงเดียวกันของปีก่อน
 